62021CJ0125_INF
Domstolens dom (Ottende Afdeling) af 24. marts 2022 –Kommissionen mod Irland (Gennemførelse af rammeafgørelse 2008/909)
(Sag C-125/21) (
1
)
»Traktatbrudssøgsmål – retligt samarbejde i straffesager – gensidig anerkendelse af domme i straffesager om idømmelse af frihedsstraffe eller frihedsberøvende foranstaltninger med henblik på fuldbyrdelse i Den Europæiske Union – rammeafgørelse 2008/909/RIA – manglende vedtagelse af de nødvendige foranstaltninger for at efterkomme rammeafgørelsen – manglende underretning til Europa-Kommissionen«
1.
Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF)
(jf. præmis 17)
2.
Traktatbrudssøgsmål – tilsidesættelse af de forpligtelser, der følger af en rammeafgørelse – forpligtelse til at meddele gennemførelsesforanstaltninger – rækkevidde
(Art. 258 TEUF)
(jf. præmis 20)
3.
Institutionernes retsakter – rammeafgørelser – medlemsstaternes gennemførelse – rammeafgørelse, der har til formål at skabe rettigheder for borgerne – krav om klarhed og retssikkerhed – nationale bestemmelser, der ikke indeholder nogen henvisning til denne rammeafgørelse, og som ikke vedrører en lang række tekniske aspekter, der er omfattet af denne – ikke tilladt
(Rådets rammeafgørelse 2008/909)
(jf. præmis 21 og 22)
Konklusion
1)
Irland har tilsidesat sine forpligtelser i henhold til artikel 29, stk. 1 og 2, i Rådets rammeafgørelse 2008/909/RIA af 27. november 2008 om anvendelse af princippet om gensidig anerkendelse på domme i straffesager om idømmelse af frihedsstraffe eller frihedsberøvende foranstaltninger med henblik på fuldbyrdelse i Den Europæiske Union, idet den nævnte stat ikke inden for den fastsatte frist har vedtaget de love og administrative bestemmelser, der er nødvendige for at efterkomme rammeafgørelsen, og idet den ikke har meddelt Europa-Kommissionen teksten til disse love og bestemmelser.
2)
Irland betaler sagsomkostningerne.
(
1
) – EUT C 148 af 26.4.2021.